О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 443
от 02.03.2021 г.
За разрешение за изработване на проект за подробен устройствен план-план за регулация и план за застрояване /ПУП-ПР и ПЗ/ на поземлен имот /ПИ/ 553 по плана на новообразуваните имоти /ПНИ/ на с. Драгичево, община Перник, местност “Черешите”, попадащ в квартал 80 по регулационния план на с. Драгичево с цел провеждане на процедура по промяна предназначението на земеделска земя в земя за неземеделски нужди “За жилищно строителство”

На основание чл.21 ал.1 т.11 и ал.2 от ЗМСМА, чл.124а, ал.5, във връзка с чл.125 от ЗУТ  

ОБЩИНСКИ СЪВЕТ РЕШИ: 

ОДОБРЯВА представеното техническо задание за промяна предназначението на земеделска земя за неземеделски нужди на поземлен имот /ПИ/ 553 по плана на новообразуваните имоти /ПНИ/ на с. Драгичево, община Перник, местност “Черешите”.

         РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН - ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ на поземлен имот /ПИ/ 553, попадащ в квартал 80 по плана на с. Драгичево, община Перник с цел провеждане на процедура по промяна предназначението на земеделска земя в земя за неземеделски нужди, при което:

         1. С план за регулация поземлен имот /ПИ/ 553 се урегулира в нов УПИ ХІІ-553, който се отрежда „За жилищно строителство“ в квартал 80.

          2. С план за застрояване се определя зона за свободно застрояване в новообразувания УПИ ХІІ-553 „За жилищно строителство“ с показатели за нискоетажно жилищно застрояване и устройствена зона Жм.   

         Проектът за ПУП-ПР и ПЗ да се изготви в М 1:1000 върху картова основа от кадастралния план на с. Драгичево, община Перник, местност “Черешите” и съвместен с регулационния план в обхвата на имота. ПУП-ПР и ПЗ да бъде изготвен в цифров вид CAD формат  в съответствие с изискванията на ЗУТ.

         При изработване на проекта за ПУП-ПР и ПЗ да се спазят изискванията на ЗУТ, Наредба № 7/2003 г. на МРРБ за ПНУТ и Наредба № 8/2001 г. на МРРБ за обема и съдържанието на устройствените планове. 

Към проекта да се приложат:

         1.Становище на “ЧЕЗ Разпределение България” АД.
         2.Становище от “В и К”-Перник .    

         3.Становище от РИОСВ за необходимостта от оценка на въздействие върху околната среда.

         4. Удостоверение за поливност, съгласувано от “Напоителни системи” ЕАД, клон “Струма-Места” гр. Дупница.  

         5.Акт за категоризиране на земните маси при промяна на тяхното предназначение, издаден от Областна Дирекция ”Земеделие”-Перник.

          Проектът за ПУП-ПР и ПЗ да се изготви еднофазно във фаза окончателен проект и да бъде съобразен със Закона за опазване на земеделските земи и действащата нормативна уредба.              

         Проектът да се разгледа от Общински експертен съвет гр. Перник и по него да се предложи решение.    
Поради следните мотиви: В Община Перник е постъпило заявление с вх. № 21/ТР-591/05.02.2021 г. от Свилена Смрикарова, живущ в гр. София за разрешение за изработване на проект за подробен устройствен план- план за регулация и план за застрояване на поземлен имот /ПИ/ 553 по плана на новообразуваните имоти на с. Драгичево, община Перник, местност “Черешите” с цел провеждане на процедура по промяна предназначението на земеделска земя за неземеделски нужди. Към молбата е приложено задание от възложителя за проектиране в съответствие с чл. 125, ал. 1 и ал. 2 от ЗУТ, с което е обоснована необходимостта от изработване проект за подробен устройствен план-план за регулация и план за застрояване /ПУП-ПР и ПЗ/. Заданието съдържа информация за съществуващото положение на имота:

         1. Поземлен имот /ПИ/ 553 представлява земеделска земя и попада в територия на земи със статут на § 4 от ПЗР на ЗСПЗЗ. Категорията на земята е шеста. 

         2. Поземленият имот е транспортно достъпен, граничи от югоизток с улица с осови точки /ОТ/ 280-ОТ 281.  Имотът ще се захрани с ток и вода от преносните мрежи в района. Отпадните битово-фекални води ще се събират в изгребна яма в съответствие с изискванията на ЗООС. Представено е писмо от “ЧЕЗ Разпределение България” АД, че поземлен имот /ПИ/ 553 има техническа възможност за захранване с ел. енергия. 

         3. Инвестиционните намерения на собствениците  на поземлен имот /ПИ/ 553 е да се създадат градоустройствени условия за изграждане на жилищна сграда, поради което се налага необходимостта от промяна предназначението на имота от земеделска земя в земя “За жилищно строителство”.

          Съгласно Общия устройствен план /ОУП/ на община Перник, одобрен с Решение №1016/10.12.2018 г. на Общински съвет-Перник, поземлен имот /ПИ/ 553 по плана на новообразуваните имоти /ПНИ/ на с. Драгичево, община Перник, местност “Черешите”, попада в “Жилищна устройствена зона” с преобладаващо застрояване с малка височина.

Решението е прието на заседание на Общинския съвет, проведено на 02.03.2021г., Протокол № 3 т.20 от дневния ред и е подпечатано с официалния печат на Общинския съвет.

